Оиша Токиё

**Оиша Токиё** (, ; 10 апрели 1986) — ҳунарпешаи синамои ҳинд, модел ва барандаи телевизион мебошад. Ӯ дар филмҳои бо забонҳои ҳиндӣ, томилӣ, телугу ва малаялам кор кардааст. Такиа дар аввалин нақши худ дар филми Тарзан: Супер мошин () ҷоизаи Filmfare Awards-ро соли 2004 барои Беҳтарин Нақш соҳиб гардидааст. Филмҳои машҳури Оиша инҳоянд: *[[Socha Na Tha]]* (2005), *[[Dor (филм)|Dor]]* (2006), ва Wanted (2009 film).

## Зиндагинома
Оиша Такиа дар шаҳри Бомбай, Маҳороштра, Ҳиндустон дар оилаи Ҳинду падар ва Мусулмон модар ба дунё омадааст. Ӯ инчунин мансубият ба Гуҷарат низ дорад. Оиша маълумоти миёнаро дар мактаби духтаронаи Антониёи Муқаддаси ш. Чембург гирифтааст. Падараш Нишит Такиа ва модараш Фарида Такия мебошанд. Ӯ як хоҳаре бо номи Наташа дорад.Ҳунарпешаҳои дӯстдоштаи ӯ Амитабҳ Баччан, Шридевӣ, Шоҳруххон, Амирхон, Ранӣ Мукҳерҷӣ, Ҷоннӣ Депп ва Приянка Чопра мебошанд

## Эҷодиёт дар синамо
Оиша фаъолияташро дар соҳаи модел дар 15 солагияш оғоз намудааст. Ӯ аввал дар клипҳо ва таблиғҳо иштирок мекард, ки аввалин таблиғаш дар «I am a Complan Boy! I’m a Complan Girl!» бо Шаҳид Капур буд. Баъдан ӯ дар мусиқивидеои «Meri Chunar Udd Udd Jaye»-и Фалгунӣ Патак, "Shake it Daddy " — и DJ Aqeel бо актёр Keith Sequeira ҳунарнамои кардааст. Ҳардуи ин клипҳоро коргардонҳои синамои ҳинд Винай Сапру ва Радҳика Рао коргардони намудаанд, ки ин сабаби ба Болливуд дохил шудани Оиша шуд. Ӯро якбора ба ду филм Socha Na Tha, ва баъд ба Taarzan: The Wonder Car даъват намуданд.Ҳарчанд аввал дар Socha Na Tha нақш офарида бошад вале Taarzan: The Wonder Car аввал ба намоиш гузошта шуд ва нақши аввалини ӯ шуд. Соли 2004 барои ҳунарнамоияш дар ин филм соҳиби Filmfare Awards барои нақши Аввалин гашт. thumb|right|Оиша Такиа соли 2011Такиа дар филмҳое нақш офаридааст, ки қариб бисёре аз онҳо буҷети хуб надоштанд вале дар филми Dor соли 2006 ӯро баҳои хуб доданд. Дар филм нақши бевазани Раҷистонӣро мебозад, ки дар оилаи бо анъанаҳои қадимӣ зандагӣ мекунад. Оиша барои ин нақш якчанд ҷоиза бурд намудааст алалхусус Zee Cine Critics барои беҳтарин нақши занона.

Ба ғайр аз Болливуд Такиа инчунин дар Толливуд низ нақш офаридааст. Соли 2005 дар филми *Супер* бо ҳунарпешаи машҳури Толливуд Аккиненӣ Нагарҷина забони телугу ҳунарнамои намудааст ва ҷоизаи Filmfare Awards барои беҳтарин ҳунарпеша-телугу бурд кардааст. Ӯ соли 2009 дар филми коргардон Прабҳу Дева, Wanted бо Салмонхон нақши марказиро бозидааст, филм даромади хуб ба даст овард ва ба нақши ӯ баҳои мусбӣ дода шуд.

Соли 2011 дар филми Mod нақши марказиро бозидааст. Соли 2012 барномаи мусиқавии телевизионии Sur Kshetra-ро баргузор намуд, ки аз як мавсим иборат буд.

## Ҳаёти шахсӣ
thumb|right|Оиша бо шавҳараш Фарҳан
Оиша Такиа 1 марти соли 2009 ба Фарҳан Азмӣ писари сиёсатмадор ва роҳбари партияи Samajwadi Абу Асим Азмӣ ба шавҳар баромад. Онҳо 16 декабр соҳиби писарбачае шуданд ки номашро Микоил гузоштанд..
Оиша то шиносоӣ бо Фарҳан бо Сидҳарт Коирала (ҳунарпеша) ва Ашмит Пател(ҳунарпеша) робитаи ошиқона дошт.

## Филмнома

## Ҷоизаҳо
thumb|right|Оиша Такиа
* 2004 : IIFA Awards, беҳтарин нақши занона
* 2005 : Filmfare Awards 2005, беҳтарин ва аввалин нақши занона барои филми *Тарзан: Супер мошин*
* 2005 : Star’s Sabsey беҳтарин ҳунарпеша
* 2007 : Star Screen Awards, беҳтарин нақши занона Торҳои борики муҳаббат
* 2007 : Stardust Awards, беҳтарин нақши занона барои Торҳои борики муҳаббат
* 2007 : Bengal Film Journalists Association Awards, беҳтарин ҳунарпеша Торҳои борики муҳаббат
* 2007 : Zee Cine Awards беҳтарин ҳунарпеша, барои Торҳои борики муҳаббат.

## Нигаред низ
Феҳристи ҳунарпешазанҳои Ҳиндустон

## Эзоҳ

## Пайвандҳо

Гурӯҳ:Ҳунарпешазанҳо аз рӯи алифбо
Гурӯҳ:Ҳунарпешазанони асри ХХI
Гурӯҳ:Ҳунарпешазанҳои синамои Ҳиндустон
Гурӯҳ:Ҳунарпешазанҳои синамои ҳиндӣ
Гурӯҳ:Ҳунарпешазанҳои синамои телугу